Tasavaltani
Ma tasavallan tulla soin,
 Nähtyäin monet kuninkaat:
 Sellaisen tein ja ahkeroin,
 Ett’ on sen lait luonnikkaat.
 Siin’ ovat maksut joutavaan,
 Ja leikki tekee tuomion;
 Mun pöytän’ on sen ala vaan,
 Vapaus tunnussana on.

 Nyt maljaan kiinni ystävät:
 Senaati tänään kokoontuu.
 Ens’ päätöksellä ikävät
 Maanpakoon poies karkoittuu.
 Maanpakoonko? Se sana pois,
 Se seurastamme suistukoon.
 Meill’ ikävä ei tulla vois:
 Vapautta ilo seuratkoon.

 Ylöllisyyden loukkaavan
 Ei riemu anna vallita;
 Kieltä ei pidä sitoman,
 Kun Bacchus saapi hallita.
 Sen mukaan hartaudet on
 Kuin vaatii kunkin jumaluus;
 Myös mennä voipi kirkkohon:
 Näin tahtovi sen vapaus.

 Laiton on suurisukuisuus:
 Es’isist ei pidä puhuman.
 Pois arvonimein loistoisuus,
 Siltäin, mi hyv’on juomahan,
 Jos joku, lailla petturin,
 Kuninkaaksemme pyrkisi,
 Juottaisimme sen Caesarin,
 Näin meidän vapaus säilyisi.

 Siis malja tasavallalle,
 Näin tuemme sen kohtalon.
 Mut tälle rauhan kansalle
 Jo sodan pelko tullut on:
 Liisahan meitä saattelee
 Hekuman lakein kuulohon.
 Hän kauneudellaan hallitsee;
 Nyt mennyt meidän vapaus on.

Pierre-Jean de Béranger

fr:Ma République
ru:Моя республика (Беранже; Михайлов)